paragraph_text: Uglavnom se smatra kao jedna od najboljih momčadi Kariba, a to je opravdala osvajanjem Karipskog kupa 8 puta i kvalficiranjem na SP kao jedna od samo tri karipske momčadi koja je to uspjela. Na kvalifikacijama za SP 1974. bili su drugi, sa samo bodom zaostatka za Haitiem. Soca Warriorsi su Meksiku nanijeli jedini poraz na kvalifikacijama (4:0). Ista priča ponovila se i na kvalifikacijama za SP 1990., i zaostatak je ponovo bio samo 1 bod. Na kvalifikacijama za SP 2002. izborili su finalnu skupinu, no bili su zadnji sa samo jednom pobjedom.